《寄怀龙皋叶大夫 其二》
明代·霍与瑕

江边杨柳树，中春敷柔华。东风吹其枝，使我思无涯。

风吹杨柳吹，我思乱心曲。明明慈水边，有美温如玉。

玉书时寄将，素质绚金章。受藏已六年，一展一馨香。

瞻望复瞻望，何时遘容光。

作者简介：广东南海人，字勉衷。霍韬子。嘉靖三十八年进士。授慈溪知县。以严嵩党羽鄢懋卿巡盐行部，不为礼，被劾罢。后起知鄞县，官终广西佥事。